text: Durbans a bien dit à sa gent
   C'onques mais ne vit chevalier
   Si aspre, si fort, si legier,
   Com cil à cui combatus s'ert.
   "À moi et à Sartan bien pert,"
   Fait il, "se je di verité."
   Lors li ont sa gent ramené
   Son cheval, et il i monta.
   Quant montez fu, lors s'en torna
   Vers Cléomadès, qui s'estoit
   Trais d'une part, et regardoit
   PageV02P035
   Lor couvenant moult sagement.
   Et Durbans par le frain le prent.
   En son chastel l'en a mené.
   Ensamble sont dedenz entré.
  